## ΠΑΡΑΡΤΗΜΑ ΙΙ – Ειδική Συγγραφή Υποχρεώσεων

**ΠΙΝΑΚΑΣ ΣΥΜΜΟΡΦΩΣΗΣ**

| **Α/Α** | **ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ/**  **ΣΤΟΙΧΕΙΟ**  **ΤΕΚΜΗΡΙΩΣΗΣ** |
| --- | --- | --- | --- | --- |
| **1** | Ο υποψήφιος ανάδοχος υποχρεούται να συμμετάσχει στα ενημερωτικά σεμινάρια της Α.Α. για τις προδιαγραφές της έρευνας με σκοπό την οριστικοποίηση της μεθοδολογίας υλοποίησης του έργου. | ΝΑΙ |  |  |
| **2** | Οργάνωση εκπαιδεύσεων των εποπτών πεδίου/ συνεντευκτών | ΝΑΙ |  |  |
| **3** | Συμμόρφωση με τις προδιαγραφές υλοποίησης της πιλοτικής έρευνας. | ΝΑΙ |  |  |
| **4** | Συμμόρφωση με τις προδιαγραφές υλοποίησης της κύριας έρευνας. | ΝΑΙ |  |  |
| **5** | Συμμόρφωση με τις προδιαγραφές παρακολούθησης της έρευνας πεδίου (πιλοτική και κύρια έρευνα). Υποχρεωτική χρήση συστήματος παρακολούθησης και εποπτείας πεδίου διαμέσου ηλεκτρονικής πλατφόρμας. | ΝΑΙ |  |  |
| **6** | Κρίσιμα στοιχεία επιτυχίας του έργου. Διαχείριση ενδεχόμενων κινδύνων, αλλαγών, προβλημάτων. | ΝΑΙ |  |  |
| **7** | Ο υποψήφιος Ανάδοχος συμφωνεί και υποστηρίζει την τήρηση του χρονοδιαγράμματος του έργου. Αναλυτικό και λεπτομερές χρονοδιάγραμμα υλοποίησης του έργου (τύπου Gantt) | ΝΑΙ |  |  |
| **8** | Υποχρεωτική διάθεση και χρήση ηλεκτρονικής πλατφόρμας (CAPI & CMS). | ΝΑΙ |  |  |
| **9** | Διάθεση απαραίτητου εξοπλισμού laptops ή/και tablets προς χρήση από τους συνεντευκτές. | ≥50 |  |  |
| **10** | Διάθεση για τις ανάγκες της κύριας έρευνας ικανού αριθμού έμπειρων συνεντευκτών στις 13 περιφέρειες τη χώρας. | ≥100 |  |  |
| **11** | Διάθεση για τις ανάγκες της κύριας έρευνας ικανού αριθμού έμπειρων εποπτών στις 13 περιφέρειες τη χώρας. | ≥10 |  |  |
| **12** | Τεχνογνωσία & ικανότητα του υποψηφίου αναδόχου να εφαρμόζει πιστά την υλοποίηση σχεδιασμού δειγμάτων όπως και να τεκμηριώνει κάθε στάδιο της δειγματοληψίας. | ΝΑΙ |  |  |
| **13** | Περιγραφή της υλοποίησης του σχεδίου δειγματοληψίας | ΝΑΙ |  |  |
| **14** | Περιγραφή του τρόπου επίτευξης του στόχου για ποσοστό απόκρισης τουλάχιστον 50%. | ΝΑΙ |  |  |
| **15** | Συγκρότηση ομάδας έργου από τον υποψήφιο ανάδοχο βάσει των προδιαγραφών που έχουν τεθεί στην παρούσα Διακήρυξη. | ΝΑΙ |  |  |
| **16** | Ο υποψήφιος Ανάδοχος υποχρεούται να υποβάλει στην προσφορά του ολοκληρωμένη πρόταση για το σχήμα διοίκησης, την οργάνωση για την υλοποίηση του έργου και το προσωπικό που θα διαθέσει (ομάδα έργου), με αναλυτική αναφορά του αντικειμένου συμμετοχής τους στο έργο και συνοπτικά βιογραφικά σημειώματα | ΝΑΙ |  |  |
| **17** | Τυχόν αλλαγές στην ομάδα έργου (αντικατάσταση μέλους με άλλο αντίστοιχων προσόντων) τελούν υπό την έγκριση της Α.Α. | ΝΑΙ |  |  |
| **18** | Ο/Η Υπεύθυνος/η του έργου από την πλευρά του Αναδόχου θα αναλάβει την απευθείας επικοινωνία με την Αναθέτουσα Αρχή για τον συντονισμό των εργασιών και τη διευθέτηση ζητημάτων που άπτονται της παρακολούθησης, παραλαβής και πληρωμής του έργου. | ΝΑΙ |  |  |
| **19** | Η Αναθέτουσα Αρχή σε περίπτωση που διαπιστώσει αδυναμία συγκεκριμένων στελεχών να επιτελέσουν επιτυχώς τον προβλεπόμενο ρόλο τους, έχει δικαίωμα να ζητήσει την αντικατάστασή τους από νέα στελέχη που θα τεθούν και πάλι υπό την έγκρισή της. | ΝΑΙ |  |  |
| **20** | Συμμόρφωση του υποψηφίου αναδόχου με τους εκάστοτε ισχύοντες κανόνες του Διεθνούς Κώδικα Δεοντολογίας για την Πρακτική της Έρευνας Αγοράς και της Κοινωνικής Έρευνας (International Code of Marketing and Social Research Practice), του Ευρωπαϊκού Οργανισμού Κοινής Γνώμης και Έρευνας Αγοράς (ICC/ESOMAR) και του Κώδικα Δεοντολογίας του Συλλόγου Εταιρειών Δημοσκόπησης και Έρευνας Αγοράς (ΣΕΔΕΑ). | ΝΑΙ |  |  |

Οδηγίες συμπλήρωσης

Στη Στήλη «ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» ή κάποιος αριθμός, τότε η αντίστοιχη προδιαγραφή είναι υποχρεωτική για τον υποψήφιο ανάδοχο, θεωρούμενη ως απαράβατος όρος σύμφωνα με την παρούσα Διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.

Στη στήλη «ΑΠΑΝΤΗΣΗ» σημειώνεται η απάντηση του αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρείται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

Στη στήλη «ΣΤΟΙΧΕΙΟ ΤΕΚΜΗΡΙΩΣΗΣ» θα καταγραφεί η σαφής παραπομπή στο δικαιολογητικό εκείνο στοιχείο που προσκομίζεται προς απόδειξη πλήρωσης της συγκεκριμένης απαίτησης. Η παραπομπή γίνεται με συγκεκριμένη αναφορά στην αρίθμηση, όπως αποτυπώνεται στο κείμενο της Διακήρυξης. Η παραπομπή μπορεί να αφορά σε χαρακτηριστικά της τεχνικής προσφοράς στην τεχνική έκθεση όπου αποτυπώνεται το ολοκληρωμένο σχέδιο ή η μέθοδος υλοποίησης για κάθε επιμέρους παρεχόμενη υπηρεσία, στις αναλυτικές τεχνικές περιγραφές των παρεχόμενων υπηρεσιών, του τρόπου διασύνδεσης και λειτουργίας τους ή στην αναφορά μεθοδολογίας για την παροχή τους κλπ., που κατά την κρίση του υποψηφίου αναδόχου τεκμηριώνουν τα στοιχεία του Πίνακα Συμμόρφωσης.

Διευκρινίσεις

Επισημαίνεται ότι είναι υποχρεωτική η απάντηση σε όλα τα σημεία του ΠΙΝΑΚΑ ΣΥΜΜΟΡΦΩΣΗΣ και η παροχή όλων των πληροφοριών που ζητούνται.

Η αρμόδια Επιτροπή θα αξιολογήσει τα παρεχόμενα από τους προσφέροντες στοιχεία κατά την αξιολόγηση των Τεχνικών Προσφορών.

Σε περίπτωση που δεν έχει απαντηθεί οποιοσδήποτε όρος του ΠΙΝΑΚΑ ΣΥΜΜΟΡΦΩΣΗΣ, τότε η απάντηση θεωρείται αρνητική.

Σε περίπτωση που οποιαδήποτε, από τις ανωτέρω αναφερόμενες στους επισυναπτόμενους πίνακες υποχρεώσεις, δεν καλύπτεται, η προσφορά θα απορρίπτεται ως απαράδεκτη.